Aveli Asber

pisi
Aveli Asber (sündinud 21. aprillil 1979) on eesti rahvatantsujuht ja koreograaf.

Ta on lõpetanud Viljandi Kultuurikolledži bakalaureuseõppe tantsuõpetaja erialal ning Tartu Ülikooli magistriõppe kultuurikorralduse erialal. Tal on 8. taseme tantsuspetsialisti kutsekvalifikatsioon spetsialiseerumisega eesti rahvatantsule.

Aveli Asber on alates 2005. aastast Tartu Ülikooli Rahvakunstiansambli kunstiline juht. 

 Looming 
Aveli Asber on aktiivne tantsulooja. Tema tantsud on loogilised ja põneva sammustikuga, mis teeb nii nende tantsimise kui vaatamise huvitavaks. Peamiselt loob Asber tantse segarühmadele ja meestele, kuid on loonud ühe tantsu ka naisrühmadele. Eriti põnevaks peetakse tema loodud labajalavalsil põhinevaid tantse. 
2015. aasta meeste tantsupeoks loodud tants "Viltu võttes" tõi kaasa skandaali. Osa rühmadest loobus tantsu tantsimisest, sest A-rühma meestel tuli tantsu esitada punastes bokserites. “Põhjus, miks seda tantsitakse punastes bokserites, on see, et mees on läinud oma paha tegevusega üle piiri ja on isegi püksid jalast ära kaotanud. Ja seda me üritamegi välja mängida,” ütles Asber.

Naiste tantsud: "Löss", "Paljasjalgne tüdruk".

Meeste tantsud: "Mehe mõõt", "Nina telos", "Maamehe kirju", "Ma kõndisin vainul", "Ürgümin", "Viltu võttes", "Uduloor", "Järvesilm". 

Segarühma tantsud: "Kuhaanuška", "Kohtumised", "Kalamees", "Nädalalugu", "Kumõška", "Kosmos", "Misetrid" ("Väikerästas"), "Puhja tuulik", "Kadrel", "Lugu labajalaga", "Jalad maas", "Jaan-Kaera labajalg", "Torupillilugu", "Vot tak", "Suvi käib väikeses toas".

23. augustil 2024 toimus Intsikurmu metsapargis tantsuetendus “OLEMISELE”, mille lavastas Aveli Asber, muusika Triinu Taul ja tantsis TÜ Rahvakunstiansambli vanem segarühm. Etendus oli osa "Taevapargi pühitsemise" festivalist. Etenduse tarbeks lõi Aveli mitmed uued tantsud: "Etüüd", "Ole", "Veele", "Maale", "Tulele", "Õhule", "Päike läbi punase klaasi" ja "Õhtu ilu". Lisaks esitati etendusel regilaulu ja Helena-Mariana Reimanni tantsu "Maa hing". Kontserdi kavalehel seisis: "Inimese olemine on vaid osake kõigest olevast. Meist võimsamad – õhk, tuli, vesi, maa – on olemas meist sõltumata ja tasakaalus meie abita. Pühitseme siis olevat ja olemist. Saadame oma palved laulude ja tänud tantsudega."Kavaleht. 

 Tegevus tantsujuhina 
Aveli Asber on üks hinnatumaid rahvatantsu oskussõnavara valdajaid ja tantsukirjelduste redigeerijaid, koolitades selles ka noori tantsujuhte.

Ta on olnud mitmete tantsupidude lavastusmeeskondades. 

2004 – XVII tantsupeo C-segarühmade assistent

2007 – X noorte tantsupeo kunstilise juhi assistent

2009 – XVIII tantsupeo 7.-9. klassi segarühmade assistent

2011 – XI noorte tantsupeo C-segarühmade liigijuht

2014 – XIX tantsupeo C-segarühmade liigijuhi assistent

2014 – XVII üliõpilaste laulu- ja tantsupeo Gaudeamus Eesti kava tantsurühmade üldjuht17. üliõpilaste laulu- ja tantsupidu Gaudeamus. "Pulmamäng". Osalejate brošüür. 

2019 – XX tantsupeo S1 segarühmade liigijuhi assistent

2025 – XXI tantsupeo Tartu-Voore liigijuht

Meeste tantsupidudel A-segarühmde liigijuht (2015 ja 2022) ning 2026. aastal üldjuht-lavastaja.  

Tartumaa tantsupidudel B-segarühmade liigijuht (2018 ja 2024) ning A-segarühmade liigijuht (2022). 

Kagu-Eesti tantsupeo B-segarühmade liigijuht (2015). 

Konkursi “Pärimuse päitsed” idee autor ja lõppkontsertide lavastaja (2013 ja 2016). 

Tartu linna rahvatantsu galakontserdi idee autor ja lavastaja (2013 ja 2017). 

Rahvatantsuansamblite galakontserdi lavastaja (2023).  

Ta on koostanud ja toimetanud raamatu "Maido Saare tantsud I" (Eesti Rahvatantsu ja Rahvamuusika Selts, 2007) ja "Maido Saare tantsud II" (Eesti Rahvatantsu ja Rahvamuusika Selts, 2015). 

 Tunnustus 
 2010 – Helju Mikkeli nimeline Tartumaa rahvatantsupreemia
 2020 – Tartu linna aasta rahvakultuurikandja
 2022 – Eesti Rahvatantsu ja Rahvamuusika Seltsi tunnustus lokulaud – aasta tantsujuht
 2022 – Eesti Kultuurkapitali Tartumaa ekspertgrupi tunnustus – aasta kultuuritegija
 2024 – Tartu Ülikooli Tänutäht

Viited

Kategooria:Eesti tantsijad
Kategooria:Eesti koreograafid
Kategooria:Eesti tantsupedagoogid
Kategooria:Tartu Ülikooli Viljandi kultuuriakadeemia vilistlased
Kategooria:Sündinud 1979